HTC วิ่งฉิว 6% “โนมูระฯ” เคาะเป้าสนั่น 33.10 บ.ชี้กำไรปี 62 โตทะลักเกือบเท่าตัว!
HTC วิ่งฉิว 6% “โนมูระฯ” เคาะเป้าสนั่น 33.10 บ.ชี้กำไรปี 62 โตทะลักเกือบเท่าตัว! โดย ณ เวลา 15.14 น. อยู่ที่ระดับ 23.70 บาท บวก 1.30 บาท หรือ 5.80% สูงสุดที่ระดับ 23.70 บาท ต่ำสุดที่ระดับ 22.40 บาท ด้วยมูลค่าการซื้อขาย 16.21 ล้านบาท
HTC วิ่งฉิว 6% “โนมูระฯ” เคาะเป้าสนั่น 33.10 บ.ชี้กำไรปี 62 โตทะลักเกือบเท่าตัว! โดยเวลา 15.14 น. อยู่ที่ 23.70 บ.บวก 1.30 บ.ด้วยมูลค่าซื้อขาย 16.21 ลบ.
7 ต.ค. 2562

ผู้สื่อข่าวรายงานว่า ราคาหุ้น บริษัท หาดทิพย์ จำกัด (มหาชน) หรือ HTC ณ เวลา 15.14 น. อยู่ที่ระดับ 23.70 บาท บวก 1.30 บาท หรือ 5.80% สูงสุดที่ระดับ 23.70 บาท ต่ำสุดที่ระดับ 22.40 บาท ด้วยมูลค่าการซื้อขาย 16.21 ล้านบาท

ด้านบทวิเคราะห์ บล.โนมูระ พัฒนสิน ระบุว่า ขณะนี้กำหนดคำแนะนำ “ซื้อ” ที่มูลค่าพื้นฐาน 33.10 บาท  อิง PER ปี 2563 ที่ 12.0 เท่า จาก 1) เป็นหุ้น defensive จำหน่ายสินค้าน้ำอัดลมภายใต้แบรนด์หลัก Coca-Cola ที่ได้รับความนิยมสูงด้วย Market Share ถึง 83.8% ในปี 2561 ii) รับประโยชน์โดยตรงจากการฟื้นตัวของกำลังซื้อภาคใต้ผ่านแรงขับเคลื่อนของมาตรการกระตุ้นรายได้เกษตรกร รวมถึงการท่องเที่ยวฟื้นตัว iii) การปรับราคาขายขึ้นเฉลี่ย 15% ตั้งแต่ไตรมาส 3/62
ขณะที่ควบคุมต้นทุนโดยเฉพาะภาษีน้ำตาลได้ดี จะหนุนกำไร 2562 โต 90.1% และเฉลี่ย 3 ปี CAGR เติบโต 36.7% iv) ราคาซื้อขายValuation ต่ำกว่ากลุ่มมาก ยังเป็นจุดสะสมหุ้นที่ดีจากทั้งกำไรช่วงครึ่งปีหลังคาดโตเด่นจากช่วงเดียวกันของปีก่อน และเข้าสู่ช่วง High Season ต่อเนื่องในครึ่งแรกปี 2563
พร้อมกันนี้ คาดกำไร 2562 เติบโตสูง 90.1% จาก i) ปริมาณขายเพิ่มขึ้น 12.0% เทียบกับปีก่อน จากอุณหภูมิหน้าร้อนปีนี้ที่สูงเป็นพิเศษในช่วงครึ่งปีแรกที่ผ่านมา ii) ในช่วงครึ่งปีหลังได้แรงบวกจากการปรับราคาขายขึ้นเฉลี่ย +15% ขณะที่ประเด็นภาษีน้ำตาลไม่น่ากังวลเพราะได้ปรับสัดส่วนการขายเป็น สูตรลด-ไม่มีน้ำตาลไปกว่า 40% แล้ว หนุนอัตรากาไรขั้นต้น (GPM) ขั้นจาก 33.7% ในปี 2561 สู่ 36.8% และต่อเนื่องรับผลบวกเต็มปี 2563 ที่ 38.1% นอกจากนี้มี Upside Risk จากการควบคุมต้นทุน SG&amp;A หลังผ่านช่วงลงทุนไปแล้ว หนุนภาพรวมกำไรเติบโตเฉลี่ย 3 ปี CAGR +36.7%
ทั้งนี้ มองเป็นหุ้นดีที่ตลาดยังมองข้าม โดยราคาอยู่ในจุดซื้อที่ดีจากผลประกอบการเข้าสู่รอบการเติบโต คาด 3 ปี เฉลี่ย CAGR 36.7% ผสานหากกำไรได้ตามที่คาดการณ์ ที่ราคาปัจจุบัน จะให้ Div. Yield เฉลี่ย 6-7% ต่อปี (จ่ายปีละ 2 ครั้ง) ที่ Payout Ratio 65% และมี Valuation ที่ถูก ซื้อขำยที่ PER ปี 2563 เพียง 8.1 เท่า เมื่อเทียบกับกลุ่มเครื่องดื่มในประเทศที่ 20.2 เท่า และผู้จัดจำหน่าย Coca-Cola ในต่างประเทศที่ 20.7 เท่า นอกจากนี้มี Catalyst จากมาตรการกระตุ้นรายได้ เกษตรกรและการท่องเที่ยวฟื้นตัว แนะนำ “ซื้อ”
 